شەفەق نیوز/ موستەفا کازمی سەرۆک وەزیران،
ئمڕوو پەنجشەممە، کۆبونەوەیگ کرد وەگەرد سەرۆک و ئەندامەیل کۆمسیۆن باڵای سەروەخوەی
ئەرا هەڵبژاردن،  وەئامەدەبوین ژمارەیگ لە
وەزیرەیل و فەرماندە ئەمنیەگان، ئەرا باسکردن لە ئامادەکاریە هونەریەگان ئەرا ئەنجامداین
هەڵبژاردنە زوینەگە لە مەوقەی خوەی، لە شەش حوزەیران ساڵ ئایندە.
کازمی لە کۆبونەوەگە وت: ئی حکومەتە رک
بەساگە لەبان ئەنجامدان هەڵبژاردنەگە لە ئەو مەوقە ک بڕیاری دریاگە، چوونکە
داواکاری جەماوەریە، و گونجیاگە وەگەرد رینمایل مەرجعیەت، و ئارازو هێزە سیاسیەگان،
بیجە ئەوە ک خوەی لە بەڕنامە سەرەکیەگان حکومەتە، ک پابەندی بویە.
سەرۆک ئەنجومەن وەزیران هان کۆمسیۆنەگە
دا لە خەسەوکردن تەقەلاگانی ئەرا تەواوکردن ئامادەکاریەگانی ئەرا هەڵبژاردنەگە،
ودووپاتکرد ک حکومەتەگە وەگشت تواناگانی کارکەێد ئەرا ئەنجامدان هەڵبژاردنەگە لە مەوقەگەی
خوەی.
کازمی رینما دا گشت وەزارەتەگان وە شکەستهاوردن
لە ریگریەگان و ئاسانکردن ریکارەگان لەنووای کۆمسیۆنەگە، ئەرا کارکردن وەگشت
تواناگانی لە ئەنجامداین هەڵبژاردنەگە لە وەخت خوەی.
